OpenLLM-France/wikimedia huggingface dataset:
# Jean-Henri Humbert

Henri Jean Humbert (24 de gener de 1887, París - 20 d'octubre de 1967, Bazemont) fou un botànic francès.
Realitzà els seus estudis a Rennes, obtenint un batxillerat l'any 1904, i després un certificat en Ciències Físiques, Químiques i Naturals el 1905. L'any 1909 obté la seva llicència de Ciències Naturals a París, i després es doctora en estudis superiors de Botànica l'any 1910.
Humbert fa una expedició a Madagascar (1912) i el 1913 és assistent en la Facultat de Clarmont. Passada la guerra, obté la càtedra de Botànica, l'any 1919, i ensenyà Botànica de 1920 a 1922 a l'"Institut de Química i Tecnologia Industrial".
L'any 1922 explora Algèria, on ocupa el càrrec de Cap de Treballs Pràctics, a la Facultat de Ciències.
L'any 1931, succeeix a Henry Lecomte (1856-1934) en la càtedra titular de Botànica del Museu Nacional d'Història Natural de França, a París. L'any 1951 ingressa a l'acadèmia de les Ciències francesa, i es retira el 1957.
Humbert realitza nombroses missions botàniques a Àfrica, Amèrica del Sud i a Madagascar.
Dirigeix emfàticament la publicació de la Flore de Madagascar et des Comores, on col·laboren diversos col·legues, com Joseph Marie Henry Alfred Perrier de la Bâthie (1873-1958) i Henri Chermezon (1885-1939).
També dirigeix la Flore générale de l'Indo-Chine.

## Algunes publicacions

* Les Composées de Madagascar. Ed. E. Lanier, Caén, 1923
* Végétation du Grand Atlas Marocain oriental. Exploration botanique de l'Ari Ayachi. Argelia, 1924
* La Disparition des forêts à Madagascar. G. Doin, París, 1927
* Une merveille de la nature à Madagascar. Première exploration botanique du massif du Marojejy et de ses satellites, vol. Série B, Biologie Végétale 6, Mémoires de l'Institut Scientifique de Madagascar, 1955, 210 pp.

## Honors
### Epònims

| (Acanthaceae) Anisosepalum humbertii (Mildbr.) E.Hossain (Adiantaceae) Doryopteris humbertii Tardieu in Humbert | (Alliaceae) Allium humbertii Maire (Aloaceae) Aloe humbertii H.Perrier | (Amaranthaceae) Aerva humbertii Cavaco (Sterculiaceae) Dombeya humbertiana Arènes |

## Referències

* ↑ Notes Roy. Bot. Gard. Edimburgo 31(3): 377. 1972 (IK)
* ↑ Fl. Madag. Fam. 5. 1: 144. f. 20(1-3) 1958 (IF)
* ↑ Boletín Soc. Hist. Nat. Afrique N. 1926, xvii. 124, hybr. (IK)
* ↑ Boletín Mus. Natl. Hist. Nat. 1931, Ser. II. iii. 692 (IK)
* ↑ Boletín Soc. Bot. Francia 99: 253. 1953 (IK)
* ↑ Candollea xvi. 286 1958 (IK)
* ↑ Es poden consultar els tàxons descrits per aquest autor a International Plant Names Index (anglès)
* Philippe Jaussaud & Édouard R. Brygoo. 2004. Du Jardin au Muséum en 516 biographies, Museu Nacional d'Història Natural de França, París, 2004, 630 pàg.
# Jean Arènes

Jean Arènes (1898 - 1960) fou un botànic francès.
Va desenvolupar gran part de la seva activitat científica al Museu Nacional d'Història Natural de França, Laboratori de Fanerògames, a París.

## Algunes publicacions

* 1945. Monographie du genre 'Microsteira Baker' : Genre endémique malgache de malpighiacées
* 1947. Monographie du genre 'Tristellateia'
* 1948. Contribution à l'étude du genre 'Carduus'
* 1950. Essai sur l'évolution quaternaire de la Marne inférieure et sur la formation de la boucle de Saint-Maur
* 1951. Le Groupe spécifique du : 'Centaurea paniculata' L. 'sensu latissimo'
* Bouchard, J; J Arènes. 1952. A propos d'un Gagea critique de Caussols (Alpes-Maritimes). Société Botanique de France, Bull. Soc. Bot. Fr. 99 (4-6) : 161-163
* 1955. Contribution à l'étude de l'influence des glaciations sur la répartition des flores et des faunes : Travaux de E. Angelier, J. Arènes, A. Cailleux, Dr H. Cleu, G. Depape, H. Gaussen... etc. réunis par J. Arènes

### Llibres

* Tardieu-Blot, M-L; A Guillaumin, J Arènes, F Pellegrin, J-H Humbert, F Gagnepain, S Jovet-Ast. 1938. Supplément à la Flore générale de l'Indo-Chine publiée sous la direction de H. Humbert. Ed. Muséum national d'histoire naturelle, Laboratoire de phanérogamie. 1.028 pp.
* Arènes, J; J-H Humbert, N Madagascar. 1950. Flore de Madagascar et des Comores : Plantes vasculaires. Ed. Muséum national d'histoire naturelle, Laboratoire de phanérogamie
* ----. 1959. Flore de Madagascar et des Comores : Plantes vasculaires. Ed. Muséum national d'histoire naturelle, Laboratoire de phanérogamie. 539 pp.

## Honors
### Epónims

* (Asteraceae) Cirsium arenesii Milliat & Arènes
* (Asteraceae) Onopordum arenesii Jeanj.

## Referències

* ↑ Bull. Mus. Natl. Hist. Nat. sér. 2, 15: 348, descr. ampl. 1943 (IK)
* ↑ Actes Soc. Linn. Bordeaux xci. Proc.-Verb. 145 1939 (IK)
* ↑ Es poden consultar els tàxons descrits per aquest autor a International Plant Names Index (anglès)
# Karsten Konow

Karsten Konow (Oslo, 16 de febrer de 1918 - Stavanger, 10 de juliol de 1945) va ser un regatista noruec, vencedor d'una medalla olímpica.
El 1936 va prendre part en els Jocs Olímpics d'Estiu de Berlín, on va guanyar la medalla de plata en la classe de 6 metres del programa de vela. A bord del Lully II, formà tripulació junt al seu pare, Magnus Konow, Fredrik Meyer, Vaadjuv Nyqvist i Alf Tveten.

## Referències

* ↑ «Olympedia – Karsten Konow». [Consulta: 19 octubre 2021].
# Kristian Østervold

Kristian Johan Østervold (Austevoll, Hordaland, 16 de gener de 1885 - Fitjar, Hordaland, 29 de juliol de 1960) va ser un regatista noruec que va competir a començaments del segle xx. Era germà dels també regatistes Henrik, Jan i Ole Østervold.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1907 rating) del programa de vela, a bord de l'Atlanta.

## Referències

* 1 2 «Kristian Østervold Olympic Results». sports-reference.com. Arxivat de l'original el 18 d'abril 2020. [Consulta: 27 setembre 2017].
# Louis Charles Breguet

Louis Charles Breguet (6è districte de París, 2 de gener de 1880 – Saint-Germain-en-Laye, 4 de maig de 1955) va ser un dissenyador i constructor d'aparells d'aviació i un dels pioners de l'aviació.

## Biografia

Fill del rellotger Antoine Breguet va estudiar a l'Escola Superior d'Electricitat i va entrar l'any 1905 com a enginyer a l'empresa familiar. L'any 1902, Louis es va casar amb Nelly Girardet, la filla del pintor Eugène Girardet, amb qui va tenir 5 fills.
El 1906, juntament amb el seu germà Jacques, i sota el control de Charles Richet, va treballar en el disseny del gyroplane, el precursor de l'helicòpter, dotat d'ales flexibles. Aconseguí una ascensió vertical de l'aparell comandat per un pilot l'any 1907. Els anys següents fundà la Société anonyme des ateliers d'aviation Louis Breguet a Douai i el 1912, Breguet construí el seu primer hidroplà.
Va desenvolupar els avions de reconeixement usats pels francesos en la Primera Guerra Mundial i al llarg de la dècada de 1920.
El 1919, fundà la Compagnie des messageries aériennes, la qual es va convertir posteriorment en Air France.
Un avió de Breguet, el 1927, va travessar per primera vegada l'Atlàntic Sud sense parades. Un altre dels seus avions, l'any 1933, va establir el rècord, d'aquell moment, de vol sense parades fent 4.500 milles per l'Atlàntic Sud.
Breguet també va ser un important constructor d'avions durant la Segona Guerra Mundial i després va construir avions comercials. El seu nom s'empra en l'"Equació de Breguet" que determina el rang dels avions
El 1924 va prendre part en els Jocs Olímpics de París, on va guanyar la medalla de bronze en la regata de 8 metres del programa de vela, a bord del Namoussa, junt a Louis Bréguet, Robert Girardet, André Guerrier i Georges Mollard.

## Referències

* 1 2 Daumas, Jean-Claude. Dictionnaire historique des patrons francais (en francès). Flammarion, 23/10/2010. ISBN 9782081228344.
* ↑ «Louis Breguet Olympic Results». sports-reference.com. Arxivat de l'original el 2012-12-14. [Consulta: 15 març 2018].

## Bibliografia

* Dick, Ron; Dan Patterson. «Great Names». A: Aviation Century: The Early Years. Erin, Ontario: Boston Mills, 2003, p. 208. ISBN 978-1-55046-407-8 [Consulta: 23 gener 2007].
* Marcel Miocque; Huguette Vernochet, Alain Bertaud and Lise Dassonville-Agron. Houlgate entre mer et campagne. Éditions Charles Corlet, 2001, p. 16. ISBN 978-2-85480-976-3 [Consulta: 5 febrer 2009].
# Léon Huybrechts

Léon Florent Marie Huybrechts (Anvers, 11 de desembre de 1876 - 9 de febrer de 1956) va ser un regatista belga que va competir durant el primer quart del segle xx. Disputà quatre edicions dels Jocs Olímpics entre 1908 i 1928 i guanyà tres medalles, una d'or i dues de plata.
El 1908 va prendre part en els Jocs Olímpics de Londres, on va guanyar la medalla de plata en la categoria de 6 metres del programa de vela. Huybrechts navegà a bord del Zut junt al seu germà Louis Huybrechts i Henri Weewauters.
El 1920, als Jocs d'Anvers, guanyà una nova medalla de plata en la categoria de 6 metres a bord del Tan-Fe-Pah i acompanyat per Charles van den Bussche i John Klotz. El 1924, als Jocs de París, guanyà la medalla d'or en la modalitat de monotip, mentre en la de 6 metres fou cinquè.
El 1928, a Amsterdam, disputà els darrers Jocs, amb una novena posició en la modalitat de 12 peus Dinghy.

## Referències

* 1 2 3 4 «Léon Huybrechts Olympic Results». sports-reference.com. Arxivat de l'original el 31 de gener 2010. [Consulta: 10 desembre 2015].
# Marcelo Ferreira

Marcelo Ferreira (Niterói, Brasil 1965) és un regatista brasiler, ja retirat, guanyador de tres medalles olímpiques.

## Biografia

Va néixer el 26 de setembre de 1965 a la ciutat de Niterói, població situada a l'estat de Rio de Janeiro.

## Carrera esportiva

Va participar, als 26 anys, en els Jocs Olímpics d'Estiu de 1992 celebrats a Barcelona (Espanya), on finalitzà onzè en la prova de la classe Star al costat de Torben Grael. En els Jocs Olímpics d'Estiu de 1996 realitzats a Atlanta (Estats Units) aconseguí la medalla d'or al costat de Grael en aquesta mateixa prova. Medalla de bronze en els Jocs Olímpics d'Estiu del 2000 realitzats a Sydney (Austràlia), en els Jocs Olímpics d'Estiu de 2004 realitzats a Atenes (Grècia) aconseguiren fer-se novament amb la medalla d'or.
Al llarg de la seva carrera ha estat set vegades campió del seu país en la classe Star així com dues vegades Campió del Món.
# Martin Borthen

Martin Luther Borthen (Kristiansund, Møre og Romsdal, 13 d'agost de 1878 - Bergen, Hordaland, 25 de març de 1964) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1919 rating) del programa de vela, a bord del Heira II.

## Referències

* ↑ «Martin Borthen Olympic Results». sports-reference.com. Arxivat de l'original el 6 de gener 2009. [Consulta: 27 setembre 2017].
# Martin Hindorff

Martin Hindorff (Nyköping, 30 de març de 1897 - Estocolm, 5 de març de 1969) va ser un regatista suec que va competir durant les dècades de 1930 i 1950.
Durant la seva carrera esportiva va prendre part en quatre edicions dels Jocs Olímpics en els que guanyà un total de tres medalles, una d'or i dues de bronze. El 1932, a Los Angeles, va guanyar la medalla d'or en la categoria de 6 metres del programa de vela a bord del Bissbi junt a Tore Holm, Åke Bergqvist i Olle Åkerlund. El 1936, a Berlín, guanyà la medalla de bronze en la mateixa prova a bord del May Be. Als Jocs de Londres de 1948, amb l'Ali-Baba II tornà a guanyar la medalla de bronze en la prova dels 6 metres, mentre que a Hèlsinki, el 1952, amb el May Be VII, s'hagué d'acontentar amb la quarta posició novament en la prova dels 6 metres.

## Referències

* 1 2 «Martin Hindorff Olympic Results». sports-reference.com. Arxivat de l'original el 2020-04-17. [Consulta: 5 març 2019].
* ↑ SOK Martin Hindorff
# Miguel Noguer Castellví

Miguel Noguer Castellví va néixer a Barcelona el 28 de desembre de 1956, i és Doctor en medicina especialitzat en estomatologia.
Esportista d'elit amb una dilatadíssima carrera esportiva que l'any 1980, juntament amb el càntabre Alejandro Abascal, guanyà la medalla d'or als Jocs Olímpics d'Estiu de 1980 a Moscou a la classe Flying Dutchman, categoria en la que, durant molts anys, fou considerat el millor tripulant del món. Va ser la primera medalla d'or per a la vela d'Espanya en unes Olimpíades i la primera per a un barceloní des de l'inici dels Jocs Olímpics moderns. Noguer hi anà a tres Jocs més: a Los Angeles (1984) amb Abascal, a Seül (1988) amb el canari Luis Doreste i a Barcelona (1992), on hi participà com a reserva. Entre els seus triomfs, cal destacar diversos podis a campionats mundials, vencedor del Campionat d'Europa, nombrosos títols de Campió d'Espanya i una innombrable quantitat de victòries a regates olímpiques internacionals. Actualment està retirat de l'alta competició però segueix navegant i prenent part en regates, principalment en la classe Laser.
# Nikólaos Kaklamanakis

Nikólaos Kaklamanakis (en grec: Νίκος Κακλαμανάκης) (Atenes, Grècia, 1968), és un regatista grec, guanyador de dues medalles olímpiques.

## Biografia

Va néixer el 19 d'agost de 1968 a la ciutat d'Atenes, capital de Grècia.

## Carrera esportiva

Considerat un dels millors regatistes del seu país en windsurf, i especialment de la classe Mistral, va participar als 23 anys en els Jocs Olímpics d'Estiu de 1992 celebrats a Barcelona (Catalunya), on va finalitzar novè. En els Jocs Olímpics d'Estiu de 1996 realitzats a Atlanta (Estats Units) aconseguí l'or, quedant per davant de l'argentí Carlos Mauricio Espínola i l'hebreu Gal Fridman. Gran favorit per repetir l'èxit en els Jocs Olímpics d'Estiu de 2000 realitzats a Sydney (Austràlia), únicament pogué ser sisè, guanyant així un diploma olímpic. En els Jocs Olímpics d'Estiu de 2004 realitzats a Atenes (Grècia) fou l'encarregat d'encendre el peveter durant la cerimònia d'obertura dels Jocs i posteriorment aconseguí guanyar la medalla de plata en la competició de windsurf, quedant per darrere l'hebreu Fridman. En els Jocs Olímpics d'Estiu de 2008 realitzats a Pequín (R.P. de la Xina) finalitzà vuitè, guanyant així un nou diploma olímpic.
Al llarg de la seva carrera ha guanyat cinc medalles al Campionat del Món de Vela, entre elles tres d'or; cinc medalles al Campionat del Món de Vela, entre elles una d'or; i una medalla d'or als Jocs del Mediterrani.

## Referències

* (anglès) Nikos Kaklamanakis
# Nils Bertelsen

Nils Bertelsen o Berthelsen (Tromøy, Arendal, Aust-Agder, 29 de setembre de 1879 - Vang, Hamar, Hedmark, 5 d'octubre de 1958) va ser un regatista noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 12 metres del programa de vela, a bord del Magda IX.

## Referències

* ↑ «Nils Berthelsen Olympic Results». sports-reference.com. Arxivat de l'original el 2012-12-14. [Consulta: 7 març 2017].
# Nils Persson

Nils August Persson (Estocolm, 11 de febrer de 1879 - Estocolm, 4 de febrer de 1941) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* ↑ «Nils Persson Olympic Results». sports-reference.com. Arxivat de l'original el 2015-07-21. [Consulta: 3 març 2017].
* ↑ Nils Persson Comitè Olímpic Suec
# Nils Westermark

Nils Johan Hugo Westermark (Estocolm, 9 de setembre de 1892 - Estocolm, 24 de gener de 1980) va ser un regatista suec que va competir a començaments del segle xx. Era germà del també regatista Herbert Westermark.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 8 metres del programa de vela. Westermark navegà a bord del Sans Atout junt a Emil Henriques, Bengt Heyman, Alvar Thiel i Herbert Westermark.

## Referències

* 1 2 «Nils Westermark Olympic Results». sports-reference.com. Arxivat de l'original el 12 de setembre 2015. [Consulta: 24 febrer 2017].
* ↑ Nils Westermark Comitè Olímpic Suec
# Norman Bingley

Frederick Sparkes Norman Bingley (Londres, 17 de setembre de 1863 - Merrow, Surrey, 16 de gener de 1940) va ser un regatista anglès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla d'or en la categoria de 7 metres del programa de vela. Bingley navegà a bord del vaixell Heroine junt a Richard Dixon, Charles Rivett-Carnac i Frances Rivett-Carnac.

## Referències

* ↑ «Norman Bingley Olympic Results». sports-reference.com. Arxivat de l'original el 18 d’octubre 2012. [Consulta: 10 desembre 2015].
# Ole Østervold

Ole Olai Olsen Østervold (Austevoll, Hordaland, 14 d'octubre de 1872 - Austevoll, Hordaland, 25 de desembre de 1936) va ser un regatista noruec que va competir a començaments del segle xx. Era germà dels també regatistes Henrik, Jan i Kristian Østervold.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1907 rating) del programa de vela, a bord de l'Atlanta.

## Referències

* 1 2 «Ole Østervold Olympic Results». sports-reference.com. Arxivat de l'original el 17 de desembre 2012. [Consulta: 27 setembre 2017].
# Otto Wachs

Otto Wachs (Jork, 23 de juliol de 1909 - Hamburg, 30 de desembre de 1998) va ser un regatista alemany que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de bronze en la competició de 8 metres del programa de vela, a bord del Germania III.
Posteriorment fou banquer i president de la companyia naviliera Hamburg America Line.

## Referències

* 1 2 «Otto Wachs Olympic Results». sports-reference.com. Arxivat de l'original el 2020-04-17. [Consulta: 16 març 2019].
# Patricia Guerra Cabrera

Patricia Guerra Cabrera (Las Palmas de Gran Canaria, Espanya 1965) és una regatista canària, guanyadora de la medalla d'or en els Jocs Olímpics d'Estiu de 1992 celebrats a Barcelona.

## Biografia

Va néixer el 21 de juliol de 1965 a la ciutat de Las Palmas de Gran Canaria, capital de l'illa de Gran Canària. Es formà en la vela al Real Club Náutico de Gran Canaria, i decidí dedicar-s'hi seriosament a partir de 1984 quan s'anuncià la inclusió en els Jocs Olímpics de la classe 470 femenina.
Es traslladà aleshores a Barcelona, on de passada estudià Dret, per preparar-se per a les competicions olímpiques.

## Carrera esportiva

Va participar, als 23 anys, en els Jocs Olímpics d'Estiu de 1988 celebrats a Seül (Corea del Sud), on finalitzà desena al costat d'Adelina González en la competició femenina de la classe 470. En els Jocs Olímpics d'Estiu de 1992 celebrats a Barcelona (Catalunya) aconseguí la medalla d'or en aquesta mateixa prova al costat de Theresa Zabell.
Al llarg de la seva carrera ha aconseguit dues medalles en el Campionat del Món de vela, destacant la medalla d'or aconseguida el 1992.

## Reconeixements

Campiona d'Espanya, d'Europa i del Món, medallista olímpica de primer nivell, ha estat premiada amb la Reial Orde del Mèrit Esportiu, la medalla d'or de les Canàries i és filla predilecta de la seva ciutat, Las Palmas de Gran Canaria.

## Referències

* ↑ De Aguilar, J. «Patricia Guerra: "La medalla de Barcelona 92 puso fin a mucha tensión"». Las Provincias. Diario de Las Palmas, 19-10-2008.
* 1 2 «La gesta olvidada, y que nadie repitió, de Patricia Guerra» (en castellà). eldiario.es, 07-07-2019. [Consulta: 24 maig 2020].

## Enllaços externs

* (castellà) Comitè Olímpic Espanyol
# Paul Perquer

Paul Eugène Célestin Perquer (Le Havre, Sena Marítim, 3 d'octubre de 1859 - ?) va ser un regatista francès, que va competir a cavall del segle xix i el segle xx.
El 1900 va prendre part en els Jocs Olímpics de París on guanyà la medalla d'or de la categoria de 10 a 20 tones del programa de vela formant equip amb Émile Billard.

## Referències

* ↑ «Paul Perquer Olympic Results». sports-reference.com. Arxivat de l'original el 16 de desembre 2012. [Consulta: 24 octubre 2015].
# Paul Sjöberg

Paul Sjöberg (Hanko, 14 de juliol de 1897 - Hèlsinki, 16 de març de 1978) va ser un regatista finlandès que va guanyar una medalla olímpica.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova dels 6 metres del programa de vela. A bord del Ralia compartí equip amb Ernst Westerlund, Ragnar Jansson, Adolf Konto i Rolf Turkka.

## Referències

* ↑ «Paul Sjöberg Olympic Results». sports-reference.com. Arxivat de l'original el 17 d'abril 2020. [Consulta: 14 abril 2020].
# Peter Jaffe

Peter Jaffe (Richmond, 22 de novembre de 1913 - Orange, 20 d'agost de 1982) va ser un regatista anglès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de Classe Star del programa de vela. Jaffe navegà a bord del Joy junt a George Colin Ratsey.

## Referències

* ↑ «Peter Jaffe Olympic Results». sports-reference.com. Arxivat de l'original el 18 d’abril 2020. [Consulta: 5 gener 2019].
# Philip Sandblom

Philip Sandblom (Chicago, 29 d'octubre de 1903 - Lausana, 21 de febrer de 2001) va ser un regatista suec que va competir durant la dècada de 1920. Posteriorment centrà la seva vida en la medicina i la investigació mèdica. Fou professor de cirurgia a la Universitat de Lund des de 1950 i rector de la mateixa Universitat entre 1957 i 1968.
El 1928 va prendre part en els Jocs Olímpics d'Amsterdam, on va guanyar la medalla de bronze en la regata de 8 metres del programa de vela, a bord del Sylvia, junt a Clarence Hammar, Tore Holm, Wilhelm Törsleff, el seu pare John Sandblom i el seu germà Carl Sandblom.

## Referències

* ↑ Philip Sandblom - Surgeon with a Passion for Art Arxivat 2018-07-14 a Wayback Machine. a Universitat de Lund (anglès) (suec)
* ↑ «Philip Sandblom Lentsch Olympic Results». sports-reference.com. Arxivat de l'original el 17 d’abril 2020. [Consulta: 13 juliol 2018].
* ↑ SOK Philip Sandblom
# Ralph Tschudi

Ralph Tschudi (Oslo, 26 de febrer de 1890 - Oslo, 11 d'octubre de 1974) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 8 metres (1919 rating) del programa de vela, a bord del Lyn-2.

## Referències

* ↑ «Ralph Tschudi Olympic Results». sports-reference.com. Arxivat de l'original el 18 de desembre 2012. [Consulta: 29 setembre 2017].
# Rolf Steffenburg

Rolf Steffenburg (Gävle, 14 de març de 1886 - Estocolm, 18 de març de 1982) va ser un regatista suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 30 m² del programa de vela. Steffenburg navegà a bord del Kullan junt al Gösta Lundquist i Gösta Bengtsson.

## Referències

* ↑ «Rolf Steffenburg Olympic Results». sports-reference.com. Arxivat de l'original el 17 d’abril 2020. [Consulta: 11 octubre 2017].
* ↑ SOK Rolf Steffenburg. Comitè Olímpic Suec
# Russell Harmer

Russell Harmer (Cambridge, 5 de novembre de 1896 - 31 d'octubre de 1940) va ser un regatista anglès, vencedor d'una medalla olímpica.
Fill del zoòleg i director del Museu d'Història Natural Sidney Frederic Harmer, va estudiar a l'Uppingham School i a la Royal Military Academy de Woolwich. El 1915 es va incorporar al Royal Corps of Signals. Durant la Primera Guerra Mundial va ser ferit en acció, assolint el grau de capità.
El 1936 va prendre part en els Jocs Olímpics d'Estiu de Berlín, on va guanyar la medalla d'or en la classe de 6 metres del programa de vela. A bord del Lalage, formà tripulació junt a Christopher Boardman, Miles Bellville, Charles Leaf i Leonard Martin.
Va morir el 31 d'octubre de 1940 a Norwich després d'una llarga malaltia.

## Referències

* 1 2 «Olympedia – Russell Harmer». [Consulta: 27 octubre 2024].
* ↑ «Deaths». The Times, 06-11-1940, p. 1.